Teen die winter-blues, natuurlik! Daai blues is ’n werklikheid, want baie mense se liggaam word negatief beïnvloed wanneer hulle te min son kry. Sonlig is goed vir jou vitamien D-vlakke.
Maar vandag gaan ek so ’n paar woorde praat oor wat jy binne kan doen om jou teen al die negatiewe, donker energie te beskerm. Winter is nie net die tyd vir vaal, grys, bruin en swart kleure nie.
As jy wel jou klerekas so bekyk en so baie van jou winterklere in daai kleure sien, kan jy so ’n bietjie positiewe energie na jou aantrek deur jou wardrobe met ’n kleurryke serp of hoed op te kikker.
Om positiewe energie by jou slaapkamer in te nooi, kan jy ’n helderkleurige duvet of kussings op jou bed sit.
Was jou vensters mooi blink en laat ook jou spieëls skitter deur ’n paar lepels suur­lemoensap in ’n emmer water te gooi.
’n Ander belangrike verskansing teen die donker energie is kruie soos basil, tiemie en roosmaryn, wat jy in klein potjies op die vensterbanke in jou kombuis kan sit. Dis net ’n goeie ding as jy Moeder Natuur in die huis inbring.
Plante lok ook geluk en geld, en die ou geloof is dat die duiwel nie kan kom waar basiliekruid groei nie.
Bel Bruno gerus by 021 439 2154 vir ’n persoonlike konsultasie teen betaling of skryf aan Bruno, Son op Sondag, Posbus 6262, Roggebaai 8012. Stuur ’n faks na 086 503 1993 of e-pos albert­@kaapseson. com, of gaan kyk aanlyn by psychicbruno.co.za.